سوریه-ده بشار اسد رژیمی و ایرانین دستکله‌دیگی ترور قروپ‌لاری‌نین ادلیب گرگین‌لیگی آزالتما بؤلگه‌سی سرحدلری داخیلینده‌کی ابلین کندینه هوجومو نتیجه‌سینده 7 سیویل وطنداش هلاک اولوب، 3 نفر ایسه یارالانیب.
سوریه سیویل ساوونما (آغ دبیلقه‌لی‌لر) قایناقلاریندان‌ الده ائدیلن معلوماتا گؤره، رژیم قوه‌لری ادلیب-ین گونئی ینده یئرلشن ابلین کندینه قورودان-قورویا اودلو سلاح‌لارلا هوجوم ائدیب.
هوجومدا بیر قادین و 3 اوشاق داخیل اولماقلا 7 سیویل حیاتینی ایتیریب، 3 یارا‌لی سیویل اطراف‌داکی خسته‌خانا‌لارا آپاریلیب.
موخالیفته مخصوص اوچاق رسدخاناسی‌نین روسیایا عایید اولدوغونو بیلدیردیگی دؤیوش طیاره‌لری ده سحر تئزدن ادلیب-ین گونئی ینده‌کی بارا، ایهسیم و میرایان کندلرینه هاوا هوجوم‌لاری تشکیل ائدیب.
دیگر طرف‌دن، سوریه-ده کی بشار اسد رژیمی ایسراییل-ین حمص ویلایتینده‌کی بعضی نقطه‌لره هاوا ضربه‌لری ائندیردیگینی ایره‌لی سوروب.
اسد رژیمی‌نین خبر آژانسی اولان "سانا" هاوا هوجومون‌دان ساوونما سیستم‌لری‌نین مرمی‌لرین اکثریتینی محو ائتدیگینی، یالنیز مادی زیان دیدیگینی بیان ائدیب.
